آمریکا: سوریه آنایاسا کومیته‌سی توپلانتیلاری‌نین آخساماسین‌دان اسد رژیمی مسئول آمریکا خاریجی ایشلر ناظیرلیگی سؤزجوسو مورگان اورتاگوس، سوئیس‌نین ژنو شهرینده داوام ائدن سوریه آنایاسا کومیته‌سی پروسه‌سی‌نین آخساماسین‌دان اسد رژیمی‌نین مسئول اولدوغونو ساووندو.
اورتاگوس، سوئیس‌دکی بیرلشمیش میللت‌لر ژنو اوفی‌سینده کئچن هفته باشلاماسی نظرده توتولان سوریه آنایاسا کومیته‌سی ییغینجاق‌لارینا باغلی یازی‌لی آچیقلاما ائتدی. اورتاگوس، آچیقلاماسیندا،
آمریکا، بمت-نین باش کاتیبی آنتونیو گوترز ایله بمت سوریه اؤزل نماینده‌سی گیر پدرسون‌ون سوریه آنایاسا کومیته‌سی‌نین ایشلرینی سورعتلندیرمه یولون‌داکی تلاش‌لارینی دستکلییر. بشار اسد رژیمین‌دن گلن اؤن شرط‌لر، کومیته‌نین پروسه‌دور قایدا‌لارینی آچیقجا پوزور و آستانا قروپو ایله "سوریه کیچیک" قروپو طرفین‌دن دستک‌لنن ایشلری گئجیک‌دیرمک یؤنونده‌دیر. ایفاده‌لرینی ایستیفاده ائتدی.
یالنیز بمت امنیت شوراسینین 2254 سایلی قراری‌نین ایجراسینا کافی اولمایاجاغینی ایفاده ائدن اورتاگوس، بونون یانیندا اؤلکه ایچینده آتشکس اعلان ائدیلمه‌سی‌نین، زیندانیلرین سربست بوراخیلماسی‌نین، اؤلکه‌ده سربست و عدالت‌لی سئچیم‌لرین ائدیله بیلمه‌سی اوچون اویغون اورتامین حاضیرلانماسی‌نین دا اؤنملی درجه‌ده اهمیت‌لی اولدوغونو وورغولادی.
